jkorsvik/nowiki_second_scrape_merged huggingface dataset:
Adem Güven

Adem Güven (født 11. oktober 1985) er en norsk fotballspiller som spiller for Kongsvinger IL Toppfotball. Güven regnes som en teknisk kantspiller med spissegenskaper på avslutninger. 
Güven har bodd i Norge siden 1990. De første ti årene årene bodde han i Trondheim og spilte for Kolstad Fotball. Han gikk til Hamkam fra Raufoss etter å ha skrevet under på en treårskontrakt den 20. november 2007 i kamp med flere klubber, blant andre Aalesund og Kongsvinger.Hos Raufoss, som han kom til i 1998, spilte han totalt 104 kamper og skåret 31 mål. I Adeccoligaen 2007 spilte han 29 kamper og skåret seks mål. Han ble også tatt ut på årets lag av tippemagasinet Tips.Høsten 2009 ble Güven fristilt fra Hamarkameratene på grunnlag av at klubben rykket ned i andredivisjon, og i desember signerte han for Kongsvinger og fulgte dermed klubben opp i Tippeligaen. Klubben rykket imidlertid ned igjen til 1. divisjon etter 2010-sesongen. Den 23. desember 2011 signerte han under for Odd Grenland. Han skulle på det tidspunktet ha takket nei til andre klubber i eliteserien og høyere lønn og begrunnet selv valget ut fra det sportslige.Güven forlot Odd 31. juli 2013 for å spille for Mersin İdmanyurdu i tyrkisk nest høyeste divisjon,  men fikk ikke lønn, og laget rykket opp til Süper Lig igjen. I juli 2015 ble han klubbløs og trente en stund med Raufoss Fotball, men gikk tilbake til Kongsvinger i september 2015.


== Referanser ==


== Eksterne lenker ==
(en) Adem Güven – Transfermarkt 
(en) Adem Güven – WorldFootball.net 
(en) Adem Güven – Soccerway 
(en) Adem Güven – Tyrkias fotballforbund 
(no) Adem Güven – Norges Fotballforbund 
(en) Adem Güven – FBref 
KIL.no – Adem Güvens spillerprofil
HamKam.no – Adem Güvens spillerprofil
Torre Glòries

Torre Glòries (tidligere Torre Agbar, forkortelse av den spanske oversettelsen av det katalanske navnet til firmaet som eier bygningen, Aguas de Barcelona) er en 144,44 meter høy skyskraper ved Plaça de les Glòries Catalanes i den katalanske byen Barcelona. Den er utformet av den franske arkitekten Jean Nouvel. Den ble åpnet i juni 2005, og ble offisielt innviet av kong Juan Carlos 16. september 2005.
Ifølge Nouvel, er formen til Torre Glòries inspirert av Montserrat-fjellene som omkranser Barcelona, og av formen på en geysir som reiser seg mot himmelen. Bygningen kombinerer en rekke forskjellige arkitektoniske konsepter. Den er dekka med en glassfasade, og har over 4 500 vindusåpninger. Om kvelden lyses den opp i blått og rødt. Torre Glòries er Barcelonas tredje høyeste bygning, etter Hotel Arts og Torre Mapfre, som begge er 154 meter høye.


== Galleri ==

		
		
		


== Se også ==
Hotel Arts og Torre Mapfre, Barcelonas to andre skyskrapere.
30 St Mary Axe, en arkitektonisk lignende bygning i London som bel åpna ett og et halvt år før Torre Agbar.


== Referanser ==


== Eksterne lenker ==
Offisielt nettsted 
(en) Torre Glòries – kategori av bilder, video eller lyd på Commons 
Torre Agbar (krever Macromedia Flash)
Artikkelsamling om Torre Agbar
Torre Agbar hos Skyscraperpage
Kakelarfamilien

Kakelarfamilien (Phoeniculidae) er en familie i ordenen Bucerotiformes, som ellers består av hærfuglfamilien og hornfuglfamilien. Familien inkluderer 8 arter (24 taxa) fordelt i to underfamilier med én slekt i hver. Alle artene er endemiske for Afrika sør for Sahara (inkludert på Afrikas horn) og nært knyttet til et liv i trærne, og alle listes som livskraftige på IUCNs rødliste.


== Biologi ==
Kakelarfamilien består av mellomstore (nærmest totalt) trelevende fugler som måler omkring 21–40 cm, inkludert en lang stjert. Ekstremitetene er korte og perfekt tilpasset det trelevende livet. Fjærdrakten er hovedsakelig sort, ofte iriserende, med eller uten hvite vinger og stjert. Innslag av andre farger forekommer hos nesten alle artene. Nebbet er tang-lignende og vanligvis dekurvet, spesialisert til å fange leddyr i sprekker og lignende gjemmesteder i barken på trær. Sabelnebber har et mer ekstremt dekurvet nebb enn egentlige kakelarer. De er dessuten mindre støyende og mer diskré enn de bråkete gruppelevende egentlige kakelarene.De to slektene skilte trolig lag for omkring 10,2 millioner år siden (under miocen), men det er vanskelig å hevde noe konkret om hvilken av dem som er mer basal. Den morfologiske spesialiseringen er nemlig tilnærmet lik, bortsett fra det mer ekstremt dekurvede nebbet hos sabelnebbene. Brunhodekakelaren (R. castaneiceps) byr imidlertid på utfordringer med hensyn til plasseringen. Arten framstår som en mellomting mellom de to kladene. Tidligere ble den plassert sammen med de egentlige kakelarene, men nå har blant annen HBW Alive og BirdLife International flyttet den til sabelnebbene, selv om nebbet er mer identisk med de egentlige kakelarene.Kakelarene er standfugler som utelukkende lever i områder med trær, fra tropisk regnskog til tørr krattskog. Artene er hullrugere og legger normalt 2 eller 3 egg. Artene krever også tilgang på hule trestammer når de skal hvile, så trær av en viss størrelse er obligatorisk for leveområdene.


== Inndeling ==
Inndelingen følger HBW Alive og er i henhold til Ligon (2017). Norske navn følger Norsk navnekomité for fugl og er i henhold til Syvertsen et al. (2008). Eventuelle beskrivelser i parentes representerer ikke offisielle navn.

Bucerotiformes, hornfugler
Phoeniculidae, kakelarfamilien
Phoeniculinae
Phoeniculus, egentlige kakelarer
P. purpureus, grønnkakelar
P. damarensis, fiolettkakelar
P. somaliensis, svartnebbkakelar
P. bollei, hvithodekakelar
Rhinopomastinae
Rhinopomastus, sabelnebber
R. castaneiceps, brunhodekakelar
R. aterrimus, svartsabelnebb
R. cyanomelas, sørsabelnebb
R. minor, nordsabelnebb


== Referanser ==


== Eksterne lenker ==
(en) kakelarfamilien i Encyclopedia of Life 
(en) kakelarfamilien i Global Biodiversity Information Facility 
(no) kakelarfamilien hos Artsdatabanken 
(en) kakelarfamilien hos Fossilworks 
(en) kakelarfamilien hos ITIS 
(en) kakelarfamilien hos NCBI 
(en) Kategori:Phoeniculidae – bilder, video eller lyd på Wikimedia Commons 
(en) Phoeniculidae – galleri av bilder, video eller lyd på Wikimedia Commons 
Phoeniculidae – detaljert informasjon på Wikispecies
Motmoter

Motmoter eller motmotfamilien (Momotidae) er en familie med mellomstore trelevende råkefugler. Artene er utbredt i den neotropiske faunaregion og det biologiske mangfoldet er størst i Mellom-Amerika.


== Beskrivelse ==
Motmotene er trelevende mellomstore (16–48 cm) fugler, med et mer eller mindre bredt og flatt nebb, korte, avrunda vinger, korte lemmer, og en relativt lang stjert med «dartpil-lignende styrefjær» ytterst.


== Atferd ==
Motmoter lever mest av små og mellomstore insekter og andre leddyr, spesielt biller, men de eter også mye annet, som virvelløse dyr og små virveldyr, for eksempel firfisler. De fleste eter også frukt, gjerne stor frukt. Maten plukker fuglene fra trær, greiner og løvverk, men mange insekter fanges også i flukt.


== Arter ==
Familien inkluderer 47 taxa i 14 arter, fordel på 6 slekter. De norsk artsnavnene under er i henhold til Norsk Ornitologisk Forening.

Hylomanes
Dvergmotmot, Hylomanes momotula
Aspatha
Blåstrupemotmot, Aspatha gularis
Momotus
Mexicomotmot, Momotus mexicanus
(mangler norsk navn), Momotus coeruliceps
(mangler norsk navn), Momotus lessonii
(mangler norsk navn), Momotus subrufescens
(mangler norsk navn), Momotus bahamensis
Blåpannemotmot, Momotus momota
Bergmotmot, Momotus aequatorialis
Baryphthengus
Kanelmotmot, Baryphthengus martii
Brunkronemotmot, Baryphthengus ruficapillus
Electron
Brunpannemotmot, Electron carinatum
Brednebbmotmot, Electron platyrhynchum
Eumomota
Turkisbrynmotmot, Eumomota superciliosa


== Referanser ==


== Eksterne lenker ==
(en) motmotfamilien i Encyclopedia of Life 
(en) motmotfamilien i Global Biodiversity Information Facility 
(no) motmotfamilien hos Artsdatabanken 
(en) motmotfamilien hos Fossilworks 
(en) motmotfamilien hos ITIS 
(en) motmotfamilien hos NCBI 
(en) Kategori:Momotidae – bilder, video eller lyd på Wikimedia Commons 
(en) Momotidae – galleri av bilder, video eller lyd på Wikimedia Commons 
Momotidae – detaljert informasjon på Wikispecies
Claudio Pizarro

Claudio Miguel Pizarro Bosio (født 3. oktober 1978) er en peruansk tidligere fotballspiller.
Pizarro gikk til Bayern München fra Werder Bremen da Bundesligaen var ferdig i 2012. Han har tidligere også spilt for engelske Chelsea FC.
17. mai 2016 signerte han en ny kontrakt med Werder Bremen til 30. juni 2017. I slutten av september 2017 skrev han under for 1. FC Köln.


== Meritter ==
UEFA Super Cup (1): 2013


== Referanser ==


== Eksterne lenker ==
(de) Claudio Pizarro – Munzinger Sportsarchiv 
(en) Claudio Pizarro – FIFA 
(en) Claudio Pizarro – UEFA 
(en) Claudio Pizarro – Transfermarkt 
(en) Claudio Pizarro – national-football-teams.com 
(en) Claudio Pizarro – WorldFootball.net 
(en) Claudio Pizarro – Soccerbase.com 
(en) Claudio Pizarro – FootballDatabase.eu 
(de) Claudio Pizarro – fussballdaten.de 
(en) Claudio Pizarro – Soccerway
Fossar de les Moreres

Fossar de les Moreres er en plass i Barcelona, Catalonia. Den ligger ved siden av basilikaen Santa Maria del Mar. Plassen er bygd over en kirkegård hvor de som forsvarte byen da den ble angrepet i 1714. Plassen er offentlig område, og har også et monument til minne om de falne i krigen.
Fossar de les Moreres er viktig under feiringa av Catalonias nasjonaldag 11. september. Dagen er til minne om Barcelonas fall i 1714, og det blir avholdt flere høytideligheter på plassen.


== Monumentets inskripsjon ==
Et utdrag fra diktet «El Fossar de les Moreres» av Frederic Soler er skrevet inn på monumentet på plassen:
Al fossar de les moreresno s'hi enterra cap traïdor;fins perdent nostres banderesserà l'urna de l'honor.
Oversatt til norsk betyr det:
På kirkegården under morelltrærneskal ingen sviker bli begravetselv om våre flagg er taptvil den være ærens urne.
Resistiv krets

En resistiv krets er en teoretisk elektrisk krets som kun består av ideelle strøm- og spenningskilder og ohmske motstander. Som erstatning for enhver resistiv krets, kan man lage en ekvivalent krets, enten med en ideell spenningskilde i seriekobling med en motstand, eller en ideell strømkilde i parallellkobling med en motstand. Disse ekvivalente kretsene kalles henholdsvis Thévenin-ekvivalenten og Norton-ekvivalenten. Disse ekvivalentene er også resistive kretser, og kan byttes ut med hverandre, en prosess som kalles kildetransformasjon. Enhver del av en resistiv krets kan betraktes for seg som en resistiv krets, så man kan transformere alle ideelle kilder i selv kompliserte kretser.
Epicopeiidae

Epicopeiidae er en artsfattig gruppe av store, dagflyvende sommerfugler som bare finnes i det østligste Asia. De har svart grunnfarge med gule, hvite eller rosa flekker eller tverrbånd. Noen store arter ligner på giftige arter av svalestjerter (Papilionidae).


== Utseende ==
Middelsstore til store sommerfugler med brede vinger, svarte med lysere flekker eller tverrbånd. Kroppen er sylindrisk og liten sammenlignet med vingene, hodet er ganske lite. Antennene er korte og trådformede. Forvingene er brede, avrundet trekantede, bakvingene er store og brede, hos noen arter av Epicopeia er de bakerst trukket ut til «stjerter». De ligner på dagsommerfugler men skilles lett fra disse på at antennene er trådformede, ikke klubbeformede.


== Utbredelse ==
Epicopeiidene finnes bare langs Asias Stillehavskyst, fra det østligste Sibir i nord sørover i alle fall til Taiwan og Burma.


== Levevis ==
Larvene er bare kjent for noen få arter. De voksne sommerfuglene flyr hovedsakelig om dagen, men enkelte kommer av og til til UV-lys om natten. Noen arter har en slående likhet med giftige arter av den ubeslektede gruppen svalestjerter (Papilionidae), noe som utvilsomt gir dem beskyttelse mot rovdyr.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Drepanoidea
Familien Epicopeiidae
Deuveia banghaasi (Hering)
Burmeia leesi Minet, 2002
Slekten Psychostrophia Butler, 1877
Amana angulifer Walker, 1855
Slekten Chatamla Moore, 1881
Slekten Parabraxas Leech, 1897
Slekten Schistomitra Butler, 1881
Slekten Nossa Kirby, 1892
Slekten Epicopeia Westwood, 1841


== Kilder / Eksterne lenker ==
Minet, J. (2002) The Epicopeiidae: phylogeny and a redefinition, with the description of new taxa. Ann. Soc. Entomol. Fr. 38 (4): 463-487 [1] Arkivert 3. februar 2016 hos Wayback Machine.
Bilde av Epicopeia mencia: [2]


== Eksterne lenker ==
(en) Epicopeiidae i Encyclopedia of Life 
(en) Epicopeiidae i Global Biodiversity Information Facility 
(en) Epicopeiidae hos ITIS 
(en) Epicopeiidae hos NCBI 
(en) Kategori:Epicopeiidae – bilder, video eller lyd på Wikimedia Commons 
Epicopeiidae – detaljert informasjon på Wikispecies
Ryan Sheckler

Ryan Allen Sheckler (født 30. desember 1989) er en amerikansk profesjonell rullebrettkjører.


== Biografi ==


=== Tidlig liv ===
Ryan ble født i La Palma, California som er sønn av Randy og Gretchen Sheckler. Han har to yngre brødre, Kane og Shane. 
Da Ryan var 18 måneder gammel fant han sin fars old school-brett. Til å begynne med brukte han et kne for å få fart, og etterhvert lærte han å stå på brettet. Fra seksårsalderen brukte han opptil 22 timer i uken på å trene på triks i bakgården, som hadde en half-pipe, bordtopp og noen grind rails. Han har utviklet sine egne triks som sheck-lair og indy kickflip flyout.
Han ble profesjonell i 2003, etter å ha vunnet X-Games, Gravity Games, Vans Triple Crown og Slam City Jam.


=== Karriere ===
Ryans karriere begynte sommeren 1995, da Ryans far bygde en ny quarter pipe i hagen. Noen år senere ble han med i CASL (California Amateur Skateboarding League) og deltok i en av deres konkurranser, hvor han vant.
Han besøkte Tony Hawk og inviterte Tony til bursdagen sin i 1996. Hawk kom opp på festen og brukte sin tid på å øve med Ryan. I 1997-2001 vant Ryan Californias amatørskater-liga. Hans første gode sponsor var Arnette, som også sponset Tony Hawk. I 2004 ble han kalt Verdens Klasse Av Skateboarding I Gaten Mester. I 2005, ble han World Cup of Skateboarding’s National Street Champion. I 2006 vant han Global Assault i Australia, og kom på femteplass i Tampa Pro i Florida. 
Ryan har hatt en rolle i filmen Grind and MVP 2: Most Valuable Primate, og sitt eget realityshow Life of Ryan. Han har også vært i reklamen for Proactiv Solution hvor han sier noe om produktet.


== Referanser ==


== Eksterne lenker ==
(en) Offisielt nettsted 
(en) Ryan Sheckler – kategori av bilder, video eller lyd på Commons 
(en) Ryan Sheckler på Internet Movie Database 
(sv) Ryan Sheckler i Svensk Filmdatabas 
(fr) Ryan Sheckler på Allociné 
(en) Ryan Sheckler på AllMovie 
(en) Ryan Sheckler hos The Movie Database 
(en) Ryan Sheckler på Twitter 
(en) Ryan Sheckler på Facebook 
(en) Ryan Sheckler på Instagram 
(en) Ryan Sheckler – X Games
Todier

Todier eller todifamilien (Todidae) er en familie med råkefugler. Familien består av fem arter i en slekt, Todus. Artene er endemiske for  De store Antiller i Karibia.


== Beskrivelse ==
Todiene er fargerike og ligner isfugler. De har lange, røde og flate nebb med sagtakkete kanter, rød strupe og nærmest fluoriserende grønn overside på fjærdrakten, men buksiden varierer i pigmenteringen etter arten. Fuglene måler omkring 10–11 cm.


== Arter og utbredesle ==
Kubatodi, Todus multicolor, utbredt på Cuba og koralløyene rundt (Coco, Romano, Guajaba, Sabinal, Saetia), samt på øya Pines
Smalnebbtodi, Todus angustirostris, kun utbredt på Hispaniola (men ingen satellittøyer)
Brednebbtodi, Todus subulatus, utbredt på Hispaniola (med satellittøyer), inkludert øya Gonâve
Jamaicatodi, Todus todus, utbredt på Jamaica
Gulsidetodi, Todus mexicanus, utbredt på Puerto RicoEn genetisk studie viser at T. mexicanus, T. subulatus og T. todus danner en subklade i denne familien.


== Atferd ==
Artene lever parvis og, så langt man vet, er monogame. De opptrer aldri i flokk som art, men kun i blandede flokker når de spiser. Kun en av artene har korte sesongmessig migrasjoner, mens de andre er regulære standfugler. De lever av hovedsakelig insekter og firfisler. Som de fleste råkefugler hekker artene i huler i jorda og legger normalt 1–4 egg.


== Referanser ==


== Eksterne lenker ==
(en) todifamilien i Encyclopedia of Life 
(en) todifamilien i Global Biodiversity Information Facility 
(no) todifamilien hos Artsdatabanken 
(en) todifamilien hos Fossilworks 
(en) todifamilien hos ITIS 
(en) todifamilien hos NCBI 
(en) Kategori:Todidae – bilder, video eller lyd på Wikimedia Commons 
(en) Todidae – galleri av bilder, video eller lyd på Wikimedia Commons 
Todidae – detaljert informasjon på Wikispecies
Mizar

Mizar er en stjerne i Karlsvognen. Mizar er den andre stjernen fra vognstangen.
Mizar ligger 86 lysår unna jorden, og er 38 lysår nærmere jorden enn den fjerneste stjernen i Karlsvogna, Dubhe.
Gospel Oak–Barking-linjen

Gospel Oak–Barking-linjen (Gospel Oak to Barking line, ofte forkortet til «GobLin») er en jernbanelinje i London, England. Den trafikkeres av London Overground, og forbinder Gospel Oak i den nordlige delen av London med kollektivknutepunktet Barking i øst-London. Linjen har tradisjonelt sett vært ansett som en lite viktig del av Londons transportsystem, men har i de senere årene fått økt tilskudd for å bedre kapasiteten. Stasjoner og togtilbud har blitt oppgradert etter at London Overground tok over trafikken gjennom stasjonen i 2007.


== Kart ==


== Eksterne lenker ==
London Overground
Bietere

Bietere eller bieterfamilien (Meropidae) er ei gruppe råkefugler (Coraciformes). Familien består av 31 arter (52 taxa) fordelt i tre slekter. De fleste artene finnes i Afrika og Asia, men noen forekommer også i det sørlige Europa, på Ny-Guinea, og i Australia. Mange av artene har praktfulle fjærdrakter med sterke farger.


== Biologi ==
Bieterne blir omkring 16–35 cm og trives i varmt klima og åpent terreng, nær skog og på åpne plasser i skogen. Som navnet tilsier lever de fleste artene av insekter som de fanger i lufta, for det meste bier og veps. Nebbet er moderat langt og spisst, og gjerne svakt buet nedover. Det kan ikke åpnes mer enn 30°.Alle artene er dagaktive. Tropiske arter er standfugler, mens andre er delvis eller helt trekkfugler. Noen kan ha komplekse trekk. Artene bygger rede i huler, som fuglene graver ut selv. Noen bygger eksklusivt i sandklipper, mens andre graver ut hulene i egnede skråninger og lignende. Hulene bygges som regel i små grupper eller kolonier. Seks arter hekker imidlertid solitært. Som oftest graver artene ut nye huler hvert år, men av og til kan også gamle huler bli reparert og brukt om igjen.


== Inndeling ==
Inndelingen under følger HBW Alive og er i henhold til Fry (2017). Alle norske navn følger Norsk navnekomité for fugl (NNKF) og er i henhold til Syvertsen et al. (2008), med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

Coraciformes, råkefugler
Meropidae, bietere
Nyctyornis
N. amictus, rødskjeggbieter
N. athertoni, blåskjeggbieter
Meropogon
M. forsteni, purpurbieter
Merops
M. bullockoides, hvitpannebieter
M. bulocki, rødstrupebieter
M. breweri, svarthodebieter
M. albicollis, sebrabieter
M. revoilii, somalibieter
M. malimbicus, rosenbieter
M. nubicus, karminbieter
M. nubicoides, sinoberbieter
M. viridissimus, (mangler norsk navn)
M. cyanophrys, (mangler norsk navn)
M. orientalis, beryllbieter
M. leschenaulti, bengalbieter
M. viridis, jadebieter
M. americanus, (mangler norsk navn)
M. philippinus, blåhalebieter
M. superciliosus, olivenbieter
M. persicus, blåkinnbieter
M. apiaster, bieter
M. ornatus, regnbuebieter
M. boehmi, brunhodebieter
M. hirundineus, svalebieter
M. lafresnayii, (mangler norsk navn)
M. oreobates, bergbieter
M. variegatus, blåbrystbieter
M. pusillus, dvergbieter
M. gularis, svartbieter
M. muelleri, brunryggbieter
M. mentalis, lazulibieter


== Referanser ==


== Eksterne lenker ==
(en) bieterfamilien – oversikt og omtale av artene i WORMS-databasen 
(en) bieterfamilien i Encyclopedia of Life 
(en) bieterfamilien i Global Biodiversity Information Facility 
(no) bieterfamilien hos Artsdatabanken 
(sv) bieterfamilien hos Dyntaxa 
(en) bieterfamilien hos Fauna Europaea 
(en) bieterfamilien hos Fossilworks 
(en) bieterfamilien hos ITIS 
(en) bieterfamilien hos NCBI 
(en) Kategori:Meropidae – bilder, video eller lyd på Wikimedia Commons 
(en) Meropidae – galleri av bilder, video eller lyd på Wikimedia Commons
Unni Lund

Unni Lund (født 15. juli 1914 i Sandefjord, død 7. september 2007 i Bærum) var en norsk kunstmaler.
Lund var utdanna ved Statens håndverks- og kunstindustriskole og Statens kunstakademi i Oslo, samt ved Konsthögskolan i Stockholm. 
Hun hadde utsmykningsoppdrag ved Tveita skole (glassmosaikk) og Stig skole (kobber og glass) i Oslo, ved Hotell Sheraton (relieff) i Bærum og ved Anders Jahres fabrikker.
Lund hadde tallrike utstillinger, både separat og som medlem av gruppa De grå pantere. Hun var aktiv som maler heilt opp i en alder av 92 år.
Arbeider av henne er kjøpt inn av blant annet Nasjonalgalleriet, Riksgalleriet, Norsk kulturråd og Stockholm by.


== Referanser ==
Pray for Death (film)

Pray for Death er en amerikansk action- og kampsportfilm fra 1985 med Sho Kosugi i hovedrollen. Regi er ved Gordon Hessler. Filmen handler om en japansk mann med ninja-bakgrunn som flytter til USA. Der terroriseres han av en mafiagruppe som tror han er i besittelse av verdifulle juveler. Når hans kone myrdes sverger han hevn. Hovedrollen spilles av Sho Kosugi, mens sentrale biroller spilles av James Booth, Norman Burton og Michael Constantine. Kosugis to sønner medvirker også i filmen. 


== Handling ==
Japaneren Saito og hans familie ankommer USA for å åpne restaurant. Uforskyldt involveres familien i et juveltyveri som fører til at de terroriseres av en brutal mafiagjeng. Saitos familie trues mer og mer på livet og da hans hustru myrdes sverger han hevn. Det mafiaen ikke vet er at Saito er en ninja, ekspert i japansk krigskunst.


== Om filmen ==
Pray for Death ble forbudt for kinovisning i Norge i 1985. Den ble samme år utgitt på video av JEL. Den ble relansert på video av Cinerama på slutten av 1980-tallet.Den har fått 2 av 5 stjerner i Den store film- og videoguiden.


== I rollene ==
(utvalg)

Shô Kosugi ....  Akira Saito
James Booth ....  Limehouse Willie
Donna Kei Benz ....  Aiko Saito
Norman Burton ....  Lt. Anderson
Kane Kosugi ....  Takeshi Saito
Shane Kosugi .... Tomoya Saito
Matthew Faison .... Sgt. Joe Daley
Parley Baer .... Sam Green
Robert Ito .... Koga
Michael Constantine .... Mr. Newm


== Referanser ==


== Eksterne lenker ==
(en) Pray for Death på Internet Movie Database 
(no) Pray for Death hos Filmfront 
(fr) Pray for Death på Allociné 
(nl) Pray for Death på MovieMeter 
(en) Pray for Death på AllMovie 
(en) Pray for Death på Rotten Tomatoes
Kurówka

Kurówka er en 50 km lang elv i det sørøstlige Polen. Den er sideelv til Wisła. Blant byene som ligger langs elven kan nevnes Garbów, Markuszów, Kurów, Końskowola, Opoka og Puławy. 
Ved siden av en del bekker har Kurówa to sideelver, Białka (også kalt Bielkowa) og Garbówka (også kalt Struga kurowska).


== Eksterne lenker ==
(en) Kurówka – kategori av bilder, video eller lyd på Commons